

**ประกาศเทศบาลตำบลบำเหน็จณรงค์**

**เรื่อง กำหนดระยะเวลาการออกสำรวจที่ดินและสิ่งปลูกสร้าง**

**ตามโครงการสำรวจข้อมูลที่ดินและสิ่งปลูกสร้าง ข้อมูลป้าย ในเขตเทศบาลตำบลบำเหน็จณรงค์**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ด้วยพระราชบัญญัติภาษีที่ดินและสิ่งปลูกสร้าง พ.ศ. ๒๕๖๒ ประกาศในพระราชกิจจานุเบกษาแล้วเมื่อวันที่ ๑๒ มีนาคม ๒๕๖๒ โดยมีผลบังคับใช้เป็นกฎหมายตั้งแต่วันที่ ๑๓ มีนาคม ๒๕๖๒ และมีผลใช้บังคับเกี่ยวกับการจัดเก็บภาษีที่ดินและสิ่งปลูกสร้าง ตั้งแต่วันที่ ๑ มกราคม พ.ศ. ๒๕๖๓ เป็นต้นไป โดยให้อำนาจองค์กรปกครอง ส่วนท้องถิ่นในการจัดเก็บภาษีที่ดินและสิ่งปลูกสร้าง นั้น

เทศบาลตำบลบำเหน็จณรงค์ มีความประสงค์จะดำเนินการออกสำรวจและจัดเก็บข้อมูลที่ดิน และสิ่งปลูกสร้างภายในเขตเทศบาลตำบลบำเหน็จณรงค์ และเพื่อให้การดำเนินการปฏิบัติตามพระราชบัญญัติที่ดินและ สิ่งปลูกสร้าง พ.ศ. ๒๕๖๒ เป็นไปด้วยความเรียบร้อย ถูกต้อง ตามความในมาตรา ๒๖ และ ๒๗ เทศบาลตำบลบำเหน็จณรงค์ จึงขอประกาศ กำหนด วัน เวลา และสถานที่ในการออกสำรวจข้อมูลภาคสนาม พร้อมทั้งขอความร่วมมือ เจ้าของทรัพย์สินให้อำนวยความสะดวกและให้ข้อมูลรายละเอียดที่ดินและสิ่งปลูกสร้างแก่เจ้าพนักงานสำรวจด้วย โดยเจ้าของกรรมสิทธิ์ต้องจัดเตรียมเอกสาร หลักฐานดังนี้

1. สำเนาโฉนดที่ดิน หรือ น.ส. ๓ หรือ น.ส. ๓ ก
2. สำเนาทะเบียนบ้าน
3. สำเนาบัตรประจำตัวประชาชน
4. แบบแปลนสิ่งปลูกสร้าง (ถ้ามี)
5. เอกสารอื่นที่แสดงการเป็นเจ้าของที่ดิน และสิ่งปลูกสร้าง

กำหนดการสำรวจ ในวันและเวลาราชการ ตามตารางท้ายนี้ หากมีข้อสงสัยหรือสอบถามข้อมูลเพิ่มเติมได้ที่งานพัฒนาและจัดเก็บรายได้ กองคลังเทศบาลตำบลบำเหน็จณรงค์ โทร.๐๔๔-๑๒๗๒๒๐ ต่อ ๒๒๔๒ ในวันและเวลาราชการ

|  |  |  |  |
| --- | --- | --- | --- |
| **ลำดับ** | **หมู่ที่** | **วัน/เดือน/ปี** | **เวลา** |
| ๑ | ๑ | ๑๘ – ๑๙ ตุลาคม ๒๕๖๔ | ๐๙.๐๐ น. – ๑๖.๓๐ น |
| ๒ | ๒ | ๒๐ – ๒๑ ตุลาคม ๒๕๖๔ | ๐๙.๐๐ น. – ๑๖.๓๐ น |
| ๓ | ๓ | ๒๖ , ๒๗ ตุลาคม ๒๕๖๔ | ๐๙.๐๐ น. – ๑๖.๓๐ น |
| ๔ | ๑๐ | ๒๘ , ๒๙ ตุลาคม ๒๕๖๔ | ๐๙.๐๐ น. – ๑๖.๓๐ น |
| ๕ | ๑๑ | ๑ , ๒ พฤศจิกายน ๒๕๖๔ | ๐๙.๐๐ น. – ๑๖.๓๐ น |
| ๖ | ๑๕ | ๓ , ๔ พฤศจิกายน ๒๕๖๔ | ๐๙.๐๐ น. – ๑๖.๓๐ น |
| ๗ | ๑๖ | ๘ , ๙ พฤศจิกายน ๒๕๖๔ | ๐๙.๐๐ น. – ๑๖.๓๐ น |
| ๘ | ๑๗ |  ๑๐ , ๑๑ พฤศจิกายน ๒๕๖๔ | ๐๙.๐๐ น. – ๑๖.๓๐ น |

 /จึงประกาศมาเพื่อทราบ....

-๒-

 จึงประกาศมาเพื่อทราบโดยทั่วกัน

 ประกาศ ณ วันที่ เดือน ตุลาคม พ.ศ. ๒๕๖๔



 (นายวัชระ บำรุงสงฆ์)

 นายกเทศมนตรีตำบลบำเหน็จณรงค์